Plaaslike talent te sien | Netwerk24
Plaaslike talent te sien
Deur Lientjie Mentz 05 September 2019 06:00
Gereed om teatergangers te vermaak, is van links, voor: Alyssa van Reenen en Logan Landman; agter: Gertjan Holtzhausen, Arno de Wet, Niel van Niekerk, Lisa Lensley Combrinck en Mario Lategan.Foto: Verskaf
Daar is 40 leerlinge van die Eunice High School en Grey-kollege wat te sien gaan wees in Eunice se produksie van Our Town wat op 10 tot 12 Sepember in die Eunice-teater opgevoer gaan word.
Dr. Niel van Niekerk, drama-onderwyser van Eunice is die regisseur van die drama wat in 1938 deur die Amerikaner Thornton Wilder geskryf is. Van Niekerk het self 29 jaar gelede tydens sy studentejare aan die Universiteit van die Vrystaat die rol van mnr. Webb vertolk. Hy het besluit die tyd is ryp om ’n nuwe generasie teatergangers aan dié immergroen drama bekend te stel.
Hope plaaslike talent gaan dié toneelstuk onvergeetlik maak. Van Niekerk het besluit om musiek by die drama te voeg om dit meer toeganklik vir moderne gehore te maak.
Anton Esterhuyse het die musiek spesiaal vir die produksie gekomponeer. Gertjan Holtzhausen, Arno de Wet en Mario Lategan vertolk van die hoofrolle in die produksie.
Die produksie bestaan uit drie bedrywe. Kaartjies is by die Eunice-kantoor beskikbaar.